એક એવો કલાકાર કે જેની પાસે દિલ છે , દિમાગ છે , વ્યક્તિત્વ છે , પ્રેમ છે , સફળતા છે , આદર છે અને હસતુ - રમતું પરિવાર છે , જેને આપ દરેક રીતે સમ્પૂર્ણ કહી શકો છો . તે કલાકાર છે સદીના મહાનાયક અમિતાભ બચ્ચન . આવું અમારુ કહેવું નથી , બલ્કિ આ કથન છે નિર્માતા - દિગ્દર્શક આર . બાલ્કીનું . અમિતાભ બચ્ચનનો 11મી ઑક્ટોબરે જન્મ દિવસ છે . બાલ્કીએ બીબીસી સાથે વાતચીત દરમિયાન જણાવ્યું કે અમિતાભ જેવા કલાકાર ક્યારેક જ જન્મ લેતા હોય છે . તેમની ખૂબીઓ વિશે હું શું કહું , તેઓ તો સર્વગુણ સમ્પન્ન છે . પડીને સંભળવું કોને કહે છે , તે તો કોઈ અમિતાભ પાસેથી શીખે . અમિતાભ બચ્ચન સાથે ચીની કમ અને પા જેવી ફિલ્મો કરનાર આર . બાલ્કીએ જણાવ્યું કે અમિતાભની અંદર હજુ પણ એક નાનું બાળક છે કે જે રોજ અભિનયની નવી રીતો શીખે છે . તેથી અમિતાભ આજે પણ યુવાન લાગે છે અને લોકો તેમની ફિલ્મો જુએ છે . સફળથાની ટોચે પહોંચતા - પહોંચતા દરેક માણસ કઈંકને કઈંક છોડી દે છે અથવા છુટી જાય છે , પરંતુ બચ્ચને પોતાના દરેક સંબંધોને જાળવી રાખ્યાં છે . એટલે જ તો ઉંમરના 70ના તબક્કે પહોંચ્યાં પછી પણ તેમના મેકઅપ મૅન અને ડ્રાઇવર નથી બદલાયાં કે જેઓ 40 વરસ પહેલા હતાં . બાલ્કીએ જણાવ્યું કે ભલે આ વખતના જન્મ દિને તેઓ 5 વરસના થઈ રહ્યો હોય , પરંતુ તેઓ હજુ પણ નવયુવાન કરતાં યુવાન છે . ઉલ્લેખનીય છે કે 11મી ઑક્ટોબરે અમિતાભ બચ્ચન સિત્તેર વર્ષના થવાનાં છે .